OzLabs/hebrew-wiki-articles huggingface dataset:
אליפות העולם בשחמט 1999 (פיד"ה)

{| class="toccolours" style="float: left; margin-right: 1em; margin-bottom: 0.5em; width: 265px"
! style="padding: 0.4em 0 0.4em 0; text-align: center; font-size: larger; background-color: #lightsteelblue;" align="center" bgcolor="lightsteelblue" colspan="2" |אליפות העולם בשחמט 1999 (פיד"ה)
|-valign="top"
|מיקום
| לאס וגאס, ארצות הברית
|-valign="top"
| תאריכים
| 31 ביולי–28 באוגוסט 1999
|-valign="top"
| style="text-align: center" colspan="2" | אלכסנדר חליפמן
|-
| style="text-align: center" colspan="2" | הזוכה: אלכסנדר חליפמן
|-
| colspan="2" |
<div style="float: right">→ <small>1998</small></div><div style="float: left"><small>2000</small> ←</div><div style="clear: both"></div>
|}
אליפות העולם בשחמט 1999 הייתה תחרות שאורגנה על ידי פיד"ה. בדו-קרב הגמר אלכסנדר חליפמן ניצח את ולדימיר אקופיאן והוכתר כאלוף העולם.

==רקע==
מתכונת התחרות הייתה דומה לאליפות הקודמת. התחרות התנהלה בשיטת פלייאוף בהשתתפות מספר רב של שחמטאים. בסיבובים הראשונים נערך מפגש כפול. אם לא הייתה הכרעה, התקיים יום משחקים נוסף בו השחמטאים שיחקו משחקים מהירים עם זמן מוגבל.

אלוף העולם אנטולי קרפוב היה צריך להתחיל את התחרות מסיבוב השני. הוא סירב לתנאי זה ולא השתתף כלל. גארי קספרוב שגם החזיק בתואר אלוף העולם לא היה מוכן להשתתף בתחרות. גם וישוואנתן אנאנד שהיה בין השחמטאים החזקים וניהל עם קספרוב משא ומתן בהקשר למפגש על התואר לא היה מעוניין להשתתף בתחרות במסגרת פיד"ה.

==משתתפי התחרות==
# ולדימיר קראמניק, 2751 – הודח ברבע הגמר
# אלכסיי שירוב, 2726 – הודח ברבע הגמר
# אלכסנדר מורוזביץ', 2723 – לא השתתף
# גטה קמסקי, 2720 – הודח בסיבוב השני
# מייקל אדמס, 2716 – הודח בחצי הגמר
# וסילי איוונצ'וק, 2714 – הודח בסיבוב הרביעי
# פטר סבידלר, 2713 – הודח בסיבוב הרביעי
# אנטולי קרפוב, 2710 – אלוף העולם המכהן, לא השתתף
# וסלין טופלוב, 2700 – הודח בסיבוב הרביעי
# נייג'ל שורט, 2697 – הודח בסיבוב הרביעי

==שלבי הגמר==
התחרות נערכה בלאס וגאס במהלך יולי–אוגוסט 1999.

==נציגי ישראל==
* בוריס גלפנד דורג במקום ה-12 והודח בסיבוב הרביעי.
* לב פסחיס דורג במקום ה-57 והודח בסיבוב השלישי.
* איליה סמירין דורג במקום ה-25 והודח בסיבוב השני.

== דו-קרב על התואר==
הדו-קרב נערך בלאס וגאס. הוא היה במתכונת של 6 משחקים. אם לא הייתה נוצרת הכרעה המנצח היה נקבע בשני סיבובים של שחמט מהיר. אלכסנדר חליפמן ניצח את ולדימיר אקופיאן והוכתר לאלוף העולם בשחמט.

{| class="wikitable" style="text-align:center"
|-
! !! מד כושר !! 1 !! 2 !! 3 !! 4 !! 5 !! 6 !! נקודות
|-
| align=right | אלכסנדר חליפמן || 2616
|style="background:black; color:white"| 1 || ½ ||style="background:black; color:white"| 0 || 1 ||style="background:black; color:white"| ½ || ½ || ½3
|-
| align=right | ולדימיר אקופיאן || 2640
| 0 ||style="background:black; color:white"| ½ || 1 ||style="background:black; color:white"| 0 || ½ ||style="background:black; color:white"| ½ || ½2
|}

==קישורים חיצוניים==
* [http://www.chessgames.com/perl/chess.pl?tid=66109 משחקי הדו-קרב], באתר צ'סגיימס 

קטגוריה:תחרויות שחמט ב-1999
1999
קטגוריה:תחרויות שחמט בארצות הברית
מגלן חד-זנב

מגלן חד-זנב (שם מדעי: Cercibis oxycerca) הוא מין יחיד בסוגו מתת-משפחת המגלנים שבמשפחת הכפניים. הוא חי באמריקה הדרומית ודומה למין מגלן לוחש החי באותם אזורים.

המגלן חי במדינות הבאות: ונצואלה, מזרח קולומביה, דרום מערב גיאנה, צפון ברזיל וסורינאם. הוא חי בביצות, גדות נהרות ויערות גשם.

אורך המגלן 75-86 ס"מ. הזכרים גדולים מעט יותר מהנקבות. המגלן שחור עם פנים אדומות, מקור אדמדם ודבלול עור צהוב על הצוואר. למגלן זה, כפי שמעיד שמו, יש זנב מחודד וארוך, הנוטה מתחת לכנפיו.

הוא מחטט בין העשבים בבית גידולו וצד חרקים גדולים, חלזונות, שלשולים, דו-חיים וזוחלים קטנים שהוא מטריד בהליכתו. לעיתים הוא עושה זאת בקבוצות.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1825
קטגוריה:טקסונים שתוארו בידי יוהאן בפטיסט פון ספיקס
קטגוריה:כפניים
קטגוריה:עופות יחידים בסוגם
קטגוריה:ונצואלה: עופות
קטגוריה:קולומביה: עופות
מגלן ארגנטיני

מגלן ארגנטיני (שם מדעי: Theristicus) הוא סוג של עופות ממשפחת הכפניים הקרובים למיני הכפנים.
== מאפיינים ==
בני הסוג חיים רק באמריקה הדרומית והם בעלי צבעים אפורים-אדומים ולחלקם גוונים כחולים. מקורם ישר וכהה ויש להם דבלול עור שחור מתחת לצווארם. בעלי רגליים קצרות.

הם חיים על הקרקע רוב הזמן ומעופפים רק כשאין ברירה. הם נפוצים בעיקר סביב הסוואנות והערבות הלחות של אמריקה הדרומית.

==מינים==
* מגלן אפור (Theristicus caerulescens)
* מגלן חום-צוואר (Theristicus caudatus)
* מגלן שחור-פנים (Theristicus melanopis)
* מגלן האנדים (Theristicus branickii)

==קישורים חיצוניים==

קטגוריה:בעלי חיים שתוארו ב-1832
קטגוריה:טקסונים שתוארו בידי יוהאן גאורג ווגלר
קטגוריה:כפניים
וילם, נסיך אורנז'

וילם, נסיך אורנז (בהולנדית: Willem van Oranje-Nassau; 4 בספטמבר 1840 - 26 ביוני 1879), היה נסיך הכתר ההולנדי ונסיך אורנז', מעת הכתרת אביו וילם השלישי, מלך הולנד בשנת 1849 ועד מותו.

==ביוגרפיה==
וילם נולד ב-4 בספטמבר 1840 בהאג, לווילם, נסיך אורנז'-נסאו ולסופיה, נסיכת וירטמברג, בתם של וילהלם הראשון, מלך וירטמברג ויקטרינה פבלובנה, הנסיכה הגדולה של רוסיה. בעת לידתו היה וילם במקום השלישי בסדר הירושה לכתר ההולנדי, ובמקום השביעי בסדר הירושה לכתר הבריטי. כחודש לאחר לידתו התפטר וילם הראשון, מלך הולנד מתפקידו, וסבו וילם השני, מלך הולנד עלה לשלטון במקומו. בשנת 1849 מת סבו וילם השני, ואביו עלה לשלטון במקומו כווילם השלישי, מלך הולנד, ווילם קיבל את התואר נסיך אורנז'.

בצעירותו עלתה תוכנית שווילם יתחתן עם אליס, נסיכת הממלכה המאוחדת, בתה של ויקטוריה, מלכת הממלכה המאוחדת, אולם התוכנית לא יצאה אל הפועל. לאחר מכן התאהב וילם ברוזנת מטילדה פון לימבורג-שטירום, אולם הוריהם התנגדו לנישואים מורגנטיים, ומשום כך נותק הקשר ביניהם. לאחר ניתוק הקשר נסע וילם המאוכזב לפריז, שם בילה את זמנו בחיי מין, שתייה והימורים. במהלך שהותו בפריז הנרייטה האוזר פילגשו הפריזאית, שחקנית "בולווארד", נתנה לו את הכינוי "נסיך לימון" [הנסיך סיטרון בצרפתית], והכינוי הפך לפופולרי בקרב העיתונים הפריזאים. ב-26 ביוני 1879 מת וילם בפריז מטיפוס ושחמת הכבד. וילם נקבר בקריפטה המלכותית בכנסייה החדשה של דלפט, ועל ארונו הוצב זר אחד מהקיסרית הצרפתית אז'ני דה מונטיז'ו וזר אחד מאלברט אדוארד, נסיך ויילס. לאחר מותו ירש את תאריו אחיו אלכסנדר, נסיך אורנז', אולם אף הוא מת בצעירותו בשנת 1884, ומשום כך לאחר מות אביהם בשנת 1890, עלתה לשלטון אחותם וילהלמינה, מלכת הולנד.

== אילן יוחסין ==

==קישורים חיצוניים==

* 

קטגוריה:בית אוראניה-נסאו
קטגוריה:אישים הקבורים בכנסייה החדשה בדלפט
קטגוריה:ילידי 1840
קטגוריה:נפטרים ב-1879
מגלן בוהק

מגלן בוהק (Plegadis) הוא סוג של עופות ממשפחת הכפניים החיים בביצות ואגמים ובעלי מקור מעוקל.

מינים אלה כשמם בעלי גוון בוהק על נוצותיהם החומות. הראשים כהים והמקור מעוקל ואפור. הם בעלי רגליים ארוכות וללא קרומי שחייה. הם נפוצים סביב ביצות וערבות עשב בהם הם מחטטים ושולפים יצורים קטנים. הם מתקהלים יחדיו כשהתנאים טובים והם מקננים על עצים יחד עם אנפות.

המינים מגלן לבן-פנים ומגלן הפונה חיים באמריקה הדרומית. המין מגלן חום מצוי באפריקה, דרום-מזרח אסיה, אוסטרליה והאיים הקריביים. הוא נפוץ גם בישראל, בה הוא חולף במהלך נדידתו.

==מינים==
* מגלן חום (Plegadis falcinellus)
* מגלן לבן-פנים (Plegadis chihi)
* מגלן הפונה (Plegadis ridgwayi)

==קישורים חיצוניים==

קטגוריה:בעלי חיים שתוארו ב-1829
קטגוריה:טקסונים שתוארו בידי יוהאן יקוב קאופ
קטגוריה:כפניים
שוזו פוג'י

שוזו פוג'י (ביפנית: 藤猪省太; נולד ב-11 במאי 1950) הוא ג'ודוקא עבר יפני אשר התחרה בקטגוריית המשקל הבינונית. פוג'י הוא ארבע פעמים אלוף העולם ומחזיק בשתי מדליות זהב מאליפויות אסיה.

==קריירה==
בשנת 1970, כאשר היה כבן 20, התחרה פוג'י באליפות יפן תחת קטגוריית המשקל עד 80 ק"ג וזכה לראשונה במדליית הכסף לאחר שהגיע עד הגמר ובו הפסיד לאלוף העולם המכהן איסמו סונודה. ב-31 בינואר 1971, זכה פוג'י בטורניר פריז (Tournoi de Paris) לאחר שניצח בגמר את הצרפתי המקומי גיא אופריי. עוד באותה השנה זכה במדליית כסף בטורניר הבינלאומי 'International Tournament East-Berlin' שנערך במזרח-ברלין לאחר הפסד בגמר לשינובו סקינה היפני.

באליפות העולם 1971 שנערכה בלודוויגסהאפן, התחרה פוג'י בקטגוריית המשקל עד 80 ק"ג וזכה במדליית הזהב לאחר ניצחון בגמר על בן ארצו היפני מסאהיגה שיגהמאטסו.

באפריל 1973 התחרה באליפות יפן בקטגוריית המשקל הפתוחה וזכה במדליית הארד. ב-24 ביוני השתתף באליפות העולם שנערכה בלוזאן וזכה שוב במדליית הזהב לאחר שניצח בגמר את חברו לנבחרת יפן איסמו סונודה.

באליפות יפן 1974 זכה לראשונה במדליית הזהב כאשר ניצח בגמר את יושימי הארה. ב-4 בנובמבר אותה השנה, השתתף פוג'י באליפות אסיה שנערכה בסיאול וזכה בשתי מדליות זהב, אחת בקטגוריית המשקל עד 80 ק"ג כשניצח בגמר יריב מטאיוואן ואחת בקטגוריית המשקל הפתוחה כשניצח בגמר את סומיו אנדו היפני הכבד ממנו ביותר מ-13 ק"ג.

באליפות העולם 1975 שנערכה בווינה, זכה פוג'י במדליית הזהב בקטגוריית המשקל עד 80 ק"ג בפעם השלישית ברצף לאחר שניצח בגמר את יושימי הארה היפני. עוד באותה השנה זכה במדליית ארד באליפות יפן.

למרות הצלחתו העולמית, פוג'י לא זכה להשתתף במשחקים האולימפיים. במשחקים האולימפיים בשנת 1972 היפנים העדיפו לשלוח את שינובו סקינה מאחר שפוג'י היה צעיר פחות מנוסה ובאולימפיאדת 1980 במוסקבה יפן החרימה את המשחקים יחד עם עוד 65 מדינות אחרות. אולימפיאדת מונטריאול בשנת 1976 הייתה ההזדמנות הטובה ביותר של פוג'י להגיע לאולימפיאדה אך היפנים נאלצו לבחור ג'ודוקא אחד שיתחרה בקטגוריית המשקל עד 80 ק"ג ובחרו באיסמו סונודה שזכה בסופו של דבר בזהב.

בשנת 1977 זכה פוג'י במדליית הזהב באליפות יפן בקטגוריית המשקל עד 78 ק"ג כשניצח בגמר את טסוטומו אייקדה. באליפות יפן שנה לאחר מכן זכה שוב בזהב, הפעם עם ניצחון בגמר על מקוטו קטאדה. ב-23 בנובמבר נערך לראשונה טורניר בשם 'גביע ג'יגורו קאנו טוקיו' שמאוחר יותר נקרא בשם 'גראנד סלאם טוקיו', פוג'י זכה במדליית הזהב כשניצח בגמר את אדם אדמצ'יק הפולני.

ב-4 באוגוסט 1979 השתתף פוג'י בטורניר 'Spartakiade Pre Olympic Tournament Moscow' וזכה במדליית זהב לאחר שגבר בגמר על רנה דמשקה שייצג את גרמניה המזרחית. באליפות העולם 1979 שנערכה בפריז, פוג'י זכה במדליית הזהב בפעם הרביעית לאחר שניצח בגמר את ברנרד צ'ולואיון הצרפתי. עוד באותה שנה זכה במדליית זהב באליפות יפן.

===חיים אישיים===
בשנת 1973, פוג'י סיים בהצטיינות את לימודיו באוניברסיטת טנרי. שנה לאחר מכן החל ללמד באוניברסיטת קיוטו סנגיו, ולימד בין היתר את יושיוקי מטסואוקה אשר לאחר מכן זכה במדליית הזהב במשחקים האולימפיים 1984. בשנת 2010, פוג'י לימד ג'ודו באוניברסיטת טנרי.

==קישורים חיצוניים==

* [http://www.alljudo.net/judoka-148-fujii-shozo.html שוזו פוג'י] באתר alljudo

==הערות שוליים==

קטגוריה:ג'ודוקא יפנים
קטגוריה:אלופי עולם בג'ודו
קטגוריה:יפנים שנולדו ב-1950
לבנית בינונית

לבנית בינונית (שם מדעי: Ardea intermedia) היא מין של אנפה קטנה החיה בעולם הישן, באפריקה, דרום אירופה, הודו, דרום-מזרח אסיה ואוסטרליה. בעבר היא הייתה שייכת לסוג לבנית ובהמשך שויכה למין יחיד בסוגו. כיום היא שייכת לסוג אנפה יחד עם הלבנית הגדולה.

בישראל נצפתה פעם בודדת בנובמבר 2004.

==תיאור==
זוהי לבנית באורך 56-72 ס"מ, מוטת כנפיה מגיעות ל-105-115 ס"מ ומשקלה ל-400 גרם בממוצע.

===הבדלים מהלבניות האחרות===
כפי ששמה מרמז, מבחינת גודלה היא ממוקמת בין הלבנית הגדולה ללבנית הקטנה. בדומה ללבנית גדולה, מקורה צהוב, אך ראשה עגלגל יותר לעומתה. בנוסף, העור החשוף בבסיס המקור נעצר מתחת לעין, בעוד אצל הלבנית הגדולה הוא נמשך עד מאחורי העין.
איור המשווה את העור החשוף מתחת לעין אצל לבנית בינונית (מימין והראש התחתון) מול לבנית גדולה

==התנהגות==
היא מצויה סביב ביצות, גדות נהרות, אגמים ומישורים פתוחים לחים ואף בקרבת החופים. היא משוטטת לאורך מקווי המים ואורבת לטרף כמו צפרדעים, דגים וחרקים אותם היא תופסת במקורה.
ביצי לבנית בינונית מהתת-מין A. i. brachyrhyncha, אוסף מוזיאון טולוז]]

==קישורים חיצוניים==
* 

== הערות שוליים ==

קטגוריה:בעלי חיים שתוארו ב-1827
קטגוריה:טקסונים שתוארו בידי יוהאן גאורג ווגלר
קטגוריה:אנפתיים
קטגוריה:ארץ ישראל: אנפתיים
קטגוריה:האיים המלדיביים: עופות
אנפה שורקת

אנפה שורקת (שם מדעי: Syrigma sibilatrix) היא מין של אנפה החיה באמריקה הדרומית, מין יחיד בסוג Syrigma. אנפה זו היא קרובת משפחה רחוקה של אנפת הלילה.
== מאפיינים ==
אנפה זו מגיעה לאורך 53–64 ס"מ ומשקל 521–546 גרם. היא בעלת נוצות בצבע קרם עם גב וכנפיים אפורים, לחיים כתומות, עורף וכיפת ראש שחורים וציצת ראש שחורה. הפנים כחולות והמקור אדום-ורוד עם קצה שחור. הרגליים שחורות וארוכות.

לאנפה השורקת יש שני תת-מינים:
תת-המין הצפוני Syrigma sibilatrix fostersmithi נפוץ באדמות מוצפות וביצות בלוס יאנוס וגדות האורינוקו בוונצואלה וקולומביה. תת-המין הדרומי Syrigma sibilatrix sibilatrix נפוץ במזרח בוליביה, פרגוואי, מערב ומזרח ברזיל, באורוגוואי, צ'ילה וצפון ארגנטינה.

האנפה ניזונה בקבוצות קטנות או בבדידות מטרף מימי שהיא אורבת לו. לעיתים היא גם חוטפת מזון מעופות אחרים.
שמה ניתן לה כי קריאותיה דומות לשריקה.

==תת-מינים==
* Syrigma sibilatrix fostersmithi 
* Syrigma sibilatrix sibilatrix 

== גלריה ==
<gallery>
Voo suave.jpg
Whistling heron (Syrigma sibilatrix).JPG
Syrigma sibilatrix.jpg
</gallery>

==קישורים חיצוניים==

== הערות שוליים ==

קטגוריה:בעלי חיים שתוארו ב-1824
קטגוריה:טקסונים שתוארו בידי קונרד יאקוב טמינק
קטגוריה:אנפתיים
קטגוריה:עופות יחידים בסוגם
קטגוריה:ארגנטינה: עופות
קטגוריה:אורוגוואי: עופות
שחקן מספר אחת (סרט)

שחקן מספר אחת (באנגלית: Ready Player One) הוא סרט קולנוע אמריקאי מ-2018 בבימויו של סטיבן ספילברג. הסרט מבוסס על רב-מכר בעל שם זהה מאת ארנסט קליין שעלילתו מתרחש בעתיד דיסטופי וגיבורו הוא נער המתמודד במשחק בעולם המציאות מדומה "אואזיס". בסרט מככבים טיי שרידן ואוליביה קוק.

==שחקנים ודמויות==
{| class="wikitable sortable" style="font-size:90%; line-height:1.2"
! שם השחקן/ית
! שם הדמות
! כינוי
! אודות הדמות
|-
| טיי שרידן || וייד ואטס || פרזיבל || גיבור הסרט<br />
|-
| אוליביה קוק || סמנתה קוק || ארט3מיס || מושא אהבתו של וייד
|-
| לנה ווית' || הלן האריס || אייץ' || החבר הכי טוב של וויד, מתגלה כי מאחורי דמותו מופיעה אישה
|-
| ווין מוריסאקי || טושירו || דאיטו || חבר של וויד
|-
| פיליפ ז'או || ז'ו || שו || ילד בן 11, חבר של וויד והשחקן הצעיר ביותר במשחק
|-
| בן מנדלסון || נולאן סורנטו || IOI-655321 || הנבל המרכזי בסרט, טייקון המפעיל צבא למציאת המפתחות לפני וייד וחבורתו
|-
| טי. ג'יי. מילר || || i-R0k || שותפו של נולאן, לא ידוע מי השחקן מאחוריו
|-
| מארק ריילנס || ג'יימס הולידיי || אנוראק הכל-יודע || מיליארדר שעיצב את עולם המציאות המדומה לפני מותו
|-
| סיימון פג || אוגדן מורו || אוג || שותפו לשעבר של ג'יימס הולידיי
|-
| האנה ג'ון-קאמן || אפנייל זאנדור || || העוזרת הבכירה של נולאן
|-
| סוזן לינץ' || אליס || || דודתו של וויד
|-
| ראלף אינסון || ריק || || בן זוגה של אליס אשר מתעב את וויד
|-
| פרדיטה ויקס || קארן "קירה" אנדרווד || ||מושא אהבתו של הולידיי, מופיעה רק בתמונות
|}

==הפקה==
תקציב הסרט נאמד בכ-175 מיליון דולר. צילומיו נערכו במהלך 2016 ובמשך כשנתיים נעשתה עבודת פוסט-פרודקשן על האפקטים המיוחדים.

==אזכורים תרבותיים==
הסרט רצוף בלמעלה מ-100 אזכורים תרבותיים, בעיקר לסרטי קולנוע ולמשחקי וידאו משנות ה-80 וה-90 של המאה ה-20, לרבות:

==קישורים חיצוניים==

* 

ביקורות
* נבו טרבלסי, [https://www.frogi.co.il/bidur-cinema/24253.html שחקן מספר אחת: מלא ברפרנסים ועדיין עומד בזכות עצמו], באתר [https://www.frogi.co.il/ פרוגי], 28 במרץ 2018
* 
* 
* 
* יעל שוב, [https://web.archive.org/web/20180409171904/https://timeout.co.il/%D7%94%D7%9E%D7%93%D7%A8%D7%99%D7%9A/%D7%A1%D7%A8%D7%98%D7%99%D7%9D/%D7%A9%D7%97%D7%A7%D7%9F-%D7%9E%D7%A1%D7%A4%D7%A8-1 "שחקן מספר אחת" מנסה להיות סרט הגיקים האולטימטיבי], באתר Time Out ישראל, 29 במרץ 2018
* גידי אורשר, [https://sulamorsher.co.il/ביקורות-קולנוע/שחקן-מספר-אחת-ויזואלי-עמוס-ומתיש/# "שחקן מספר אחת" עמוס, ויזואלי ומתיש], [https://sulamorsher.co.il/ סולם אורשר], 4 באפריל 2018
* 
* 

==הערות שוליים==

קטגוריה:סרטי 2018
קטגוריה:סרטי מדע בדיוני אמריקאיים
קטגוריה:סרטים אמריקאיים מבוססי ספרים
קטגוריה:סרטי IMAX
קטגוריה:סרטי סטיבן ספילברג
קטגוריה:סרטי קרוס-אובר
קטגוריה:סרטי סייברפאנק
קטגוריה:סרטים מצוירים למחצה
קטגוריה:סרטי מדע בדיוני מ-2018
ולרי סלוב

ולרי סלוב (ברוסית: Валерий Салов; נולד ב-26 במאי 1964, ורוצלב) הוא שחמטאי סובייטי בדרגת רב-אמן. באליפות העולם 1996 העפיל לחצי הגמר.

==ביוגרפיה==

ולרי סלוב נולד בוורוצלב (פולין) ותוך זמן קצר המשפחה חזרה לברית המועצות. הוא החל לשחק שחמט בלנינגרד בה גדל. בשנת 1980 הוא ניצח באליפות העולם עד גיל 17. באליפות העולם לנוער בשנת 1980 סיים במקום השני.

בשנת 1987 ניצח באליפות ברית המועצות (יחד עם אלכסנדר בליאבסקי).

במהלך הקריירה ניצח בתחרויות רבות. בשנת 1991 הוא ניצח בתחרות אמסטרדם, כאשר הקדים את אנטולי קרפוב וגארי קספרוב. בשנת 1992 וב-1997 הוא ניצח בתחרות גדולה בויק אן זהה בהולנד.

באליפות העולם בשחמט 1990 הוא העפיל לשלב הפלייאוף והודח על ידי יאן טימן. באליפות העולם 1996 הוא עבר את אלכסנדר חליפמן ויאן טימן, אך בחצי הגמר הפסיד לגטה קמסקי. הוא הוזמן לאליפות העולם בשחמט 1998, דורג במקום ה-10 אך לא השתתף בה. באליפות העולם בשחמט 1999, דורג במקום ה-18 והודח בסיבוב השני.

כעוזר הוא שיתף פעולה עם אנטולי קרפוב ואלכסיי שירוב בדו-קרבות שונים.

בשנת 1992 הוא עבר להתגורר בספרד, אך המשיך להיות אזרח רוסי. באותה תקופה הוא רב עם גארי קספרוב, וכתוצאה מכך הפסיקו מארגנים להזמין אותו לתחרויות חשובות, ובין השאר, הוא לא הוזמן לאליפות העולם בשחמט 1995.

בשנת 2000 הוא הפסיק להיות פעיל בתחום. מפעם לפעם הוא מרצה בתחום השחמט תוך הטחת ביקורת קשה על ההתנהגות של פיד"ה, אנטולי קרפוב וגארי קספרוב.

סלוב הוא בוגר הפקולטה לכלכלה באוניברסיטת סנקט פטרבורג.

==קבלת דרגות בינלאומיות==
* 1984 - אמן בינלאומי
* 1986 - רב-אמן.

==קישורים חיצוניים==

קטגוריה:רבי-אמנים
קטגוריה:שחמטאים סובייטים
קטגוריה:שחמטאים רוסים
קטגוריה:סובייטים שנולדו ב-1964
קטגוריה:רוסים שנולדו ב-1964
קורל גייבלס

קורל גייבלס (באנגלית: Coral Gables; נקראת באופן רשמי העיר של קורל גייבלס) היא עיר במחוז מיאמי-דייד, פלורידה, ארצות הברית. קורל גייבלס שוכנת דרום-מערבית למרכז מיאמי וב-2016 מנתה אוכלוסיית העיר כ-50,815 איש. קורל גייבלס משמשת כמקום משכנה של אוניברסיטת מיאמי.

== היסטוריה ==
קורל גייבלס נמנית בין הערים הראשונות שתוכננו שנים אחדות לפני ייסודה ובנייתה, וייצגה את ההתפתחות המוקדמות של מודל קהילה סגורה ושל חברת ניהול (מקביל לוועד בית בישראל). העיר עוצבה על ידי ג'ורג' מריק במהלך הבועה הכלכלית הראשונה של פלורידה בשנות ה-20 של המאה ה-20. מריק גדל בקורל גייבלס ובראשית המאה ה-20 החל להוציא לפועל תוכנית אמביציוזית, לייסוד אזור ששמות רחובותיו וסגנונו האדריכלי יתחקו אחר איטליה וספרד. עד 1926, שטח העיר השתרע על פני 10,000 דונם. באותה השנה הרוויח מריק 150 מיליון דולר אמריקני שאותם תרם למען פיתוח העיר.

ב-1925, בו בזמן להכרזת קורל גייבלס כעיר באורח רשמי, העיר נבחרה לביתה של אוניברסיטת מיאמי, אשר נבנתה באותה שנה על פני 240 דונם של קרקעות ממערב לכביש 1 של פלורידה, בערך שני קילומטרים דרומה ממרכז העיר והאזור המסחרי של קורל גייבלס. במהלך מלחמת העולם השנייה הוכשרו טייסים ומכונאים רבים של צי ארצות הברית בקורל גייבלס.

== דמוגרפיה ==
נכון ל-2010 בקורל גייבלס 20,266 משקי בית, מהם 11.4% ריקים. ב-2000, 24.45% מאוכלוסיית קורל גייבלס היו ילדים מתחת לגיל 18. משנת 2000, השפה הספרדית רווחה אצל רוב התושבים, ואילו אנגלית הייתה השפה היחידה שדוברה על ידי 43.83% מהאוכלוסייה. שפות אחרות המדוברות על ידי האוכלוסייה היו צרפתית (1.09%), פורטוגזית (0.80%), איטלקית (0.72%), ודוברים גרמנית מהווים 0.53% מכלל האוכלוסייה. מיאמי היא עיר רב-תרבותית, עם אוכלוסייה גדולה של מהגרים ממקסיקו והקריביים, ולמעשה, 75% מאוכלוסיית העיר אינם דוברים אנגלית כשפת אם.

== ערים תאומות ==
* 
* 
* 
* 
* 
* 

== קישורים חיצוניים ==

* 
* 

== הערות שוליים ==

קטגוריה:פלורידה: ערים
קטגוריה:יישובים שהוקמו ב-1925
רלית (סוג)

רלית (שם מדעי: Rallus) הוא סוג של עופות קטנים ממשפחת הרליתיים שבסדרת העגוראים.

בני סוג זה בעלי מקור ארוך יחסית לרליות, רגליהם ארוכות ואדומות. גופם חום ומשורטט, מה שמסייע להם להסתוות בצמחייה.

עופות אלה מסתתרים בין צמחי מים בביצות וגדות נהר ומחפשים חרקים ויצורים קטנים נוספים למאכל. הם משוטטים בקרבת המים הרדודים. המין רלית המים גם בעל יכולת שחייה טובה.

בני הסוג נפוצים בכל העולם, בקרבה לאזורי חיות לחים. רלית המים נפוצה בישראל.

==מינים==
* Rallus crepitans
* Rallus obsoletus
* Rallus longirostris
* Rallus elegans
* Rallus tenuirostris
* Rallus wetmorei
* Rallus limicola
* Rallus aequatorialis
* Rallus semiplumbeus
* Rallus antarcticus
* רלית המים (Rallus aquaticus)
* Rallus indicus
* Rallus caerulescens
* Rallus madagascariensis

מינים נוספים ידועים רק ממאובנים.

==קישורים חיצוניים==

<gallery>
קובץ:Rallus elegans1.jpg
קובץ:Rallus obsoletus - Tijuana Slough NWR (5120918839).jpg
קובץ:Rallus aquaticus 4 (Marek Szczepanek).jpg|רלית המים שוחה
קובץ:Rallus semiplumbeus.jpg
</gallery>

קטגוריה:טקסונים שתוארו בידי קארולוס ליניאוס
קטגוריה:רליתיים
קטגוריה:בעלי חיים שתוארו ב-1758
קאק (סוג)

קָאָק (שם מדעי: Coloeus) הוא סוג ציפור ממשפחת העורביים הכולל שני מינים. בעבר הם נחשבו לחלק מהסוג עורב (Corvus).

== מאפיינים ==
בני סוג זה מזכירים עורבים אך נמוכים וקטנים יותר, בעלי נוצות שחורות ומקורם קצר וחרוטי יותר מהעורבים. הם חיים באזורים הצפוניים של אסיה ואירופה. הקאק המצוי נפוץ גם בישראל.

הם אוכלי כל כמו העורבים אך ניזונים בעיקר מאגוזים וזרעים אותם הם מפצחים עם מקורם. כמו העורבים מאוד אינטליגנטים וחברתיים.

הקאק מוזכר בתנ"ך בשם "קָאַת" כאחד מבעלי החיים שישכנו בתוך חורבותיה של אדום: "וִירֵשׁוּהָ קָאַת וְקִפּוֹד וְיַנְשׁוֹף וְעֹרֵב יִשְׁכְּנוּ־בָהּ וְנָטָה עָלֶיהָ קַו־תֹהוּ וְאַבְנֵי־בֹהוּ" (ישעיהו ל"ד, י"א), ופירש רד"ק "קָאַת" - "הוא הנקרא במשנה קיק והוא עוף מדברי נמצא בכרכי הים".

==מינים==
*קאק דאוריה (Coloeus dauuricus) - מצוי בסיביר, מונגוליה וצפון סין
*קאק ("קאק מצוי", Coloeus monedula) - מצוי ברחבי צפון ומרכז אסיה ומרכז אירופה

==קישורים חיצוניים==

==הערות שוליים==

משמאל: [[קאק מצוי יחד עם קאק דאוריה ברפובליקת אלטאי.]]

קטגוריה:בעלי חיים שתוארו ב-1829
קטגוריה:טקסונים שתוארו בידי יוהאן יקוב קאופ
קטגוריה:עורביים
Shiny Happy People

Shiny Happy People (בעברית: אנשים זורחים מאושרים) הוא שיר שבוצע על ידי להקת הרוק האמריקאית אר.אי.אם ויצא בשנת 1991. השיר נכלל באלבום "Out of Time" שהוציאה הלהקה בשנה זו. בהקלטת השיר השתתפה קייט פירסון מלהקת B-52's, שהשתתפה גם בקליפ לשיר.

הסינגל יצא תחילה בבריטניה במאי 1991, ובארצות הברית יצא ארבעה חודשים לאחר מכן. הוא הגיע למקום העשירי במצעד הבילבורד הוט 100, ולמקום 6 במצעד הסינגלים הבריטי, והיה לשיר הראשון של אר.אי.אם שהגיע לעשרת הגדולים בבריטניה. הלהקה ביצעה את השיר בתוכנית סאטרדיי נייט לייב ב-13 באפריל 1991. השיר היה לשיר הנושא בתוכנית הפיילוט שלא שודרה של הסדרה חברים, שנקראה אז בשם "Friends Like Us".

למרות הצלחתו של השיר חברי הלהקה לא אהבו את השיר. ב-2016 אמר סולן הלהקה מייקל סטייפ לאיש ה-BBC אנדרו מאר כי "זהו שיר פופ שנכתב עבור ילדים, זה בדיוק מה שזה". עוד הוא אמר: "אם היה שיר אחד של אר.אי.אם שהיה נשלח לחלל כמייצג את שיריה, לא הייתי רוצה שיישלח שיר זה".

על אף חוסר האהדה של הלהקה לשיר, בשנת 1999 היא ביצעה פרודיה שנקראה "Furry Happy Monsters" (מפלצות שעירות מאושרות) בתוכנית רחוב סומסום בארצות הברית, עם דמות של קייט פירסון השרה ברקע המגולמת על ידי סטפני ד'ברוזו. מנגינת השיר בוצעה על ידי התזמורת הפילהרמונית המלכותית.

==קליפ==
בקליפ מופיעים חברי הלהקה וקייט פירסון כאשר הם מקפצים ורוקדים, על רקע קיר מלא ציורים הזז הצידה תוך כדי ביצוע השיר. בהמשך השיר מצטרפים אליהם רקדנים רבים אחרים לריקוד.

==קישורים חיצוניים==

==הערות שוליים==

קטגוריה:שירי 1991
קטגוריה:שירי אר.אי.אם.
קטגוריה:שירים באנגלית
קטגוריה:שירי פופ רוק אמריקאיים
קטגוריה:סינגלים בהוצאת וורנר רקורדס
אולגה ניקולאייבנה, הנסיכה הגדולה של רוסיה (1822–1892)

אולגה ניקולאייבנה, הנסיכה הגדולה של רוסיה (ברוסית: Ольга Николаевна Рома́нова; 11 בספטמבר 1822 - 4 בנובמבר 1892), הייתה בתו של ניקולאי הראשון, קיסר רוסיה, ואשתו של קרל הראשון, מלך וירטמברג.

==ביוגרפיה==
אולגה נולדה בסנקט פטרבורג ב-11 בספטמבר 1822, לניקולאי הראשון, קיסר רוסיה ולשרלוטה, נסיכת פרוסיה, בתם של פרידריך וילהלם השלישי, מלך פרוסיה ולואיזה, נסיכת מקלנבורג-שטרליץ. הוריה היו מסורים לילדיהם והיו הורים חמימים ומלאי חיבה, שאף שיחקו עם ילדיהם ושרו עמם.

אולגה התחנכה בחברת אחיותיה מריה ואלכסנדרה, החדרים שלהם, שהיו ממוקמים בקומת הקרקע של ארמון החורף, היו עם אוויר צח בכל עונות השנה, ורופאים שלטו בתזונת הבנות. החינוך של מריה הושם בפיקוחו של הסופר הליברלי, המשורר והסופר וסילי ז'וקובסקי, שהיה בעבר המורה הרוסי של אמה - אלכסנדרה פיודורובנה. ז'וקובסקי נשאר בקשר הדוק עם חצר המלוכה עד מותו. אולגה ואחיותיה קיבלו שיעורי ריקוד, מוזיקה וציור, והיא נחשבה לאחת הנסיכות המוכשרות ביותר באירופה. היא דיברה בכמה שפות, הייתה אטרקטיבית, תרבותית ואינטליגנטית, ואהבה מוזיקה וציור .

בתחילת 1846 נפגשה אולגה עם קרל, נסיך הכתר של וירטמברג בפאלרמו. ב-18 בינואר הם התארסו וב-13 ביולי אותה שנה התחתנו השניים בארמון פטרהוף בסנקט פטרבורג. לאחר מכן נסעו בני הזוג לוירטמברג, שם התגוררו בשטוטגרט ובפרידריכסהאפן לחלופין. לבני הזוג לא היו ילדים בשל ההומוסקסואליות של קרל, ולפיכך הם אימצו את אחייניתה של אולגה - ורה קונסטנטינובנה, הנסיכה הגדולה של רוסיה.

בשנת 1864 מת חמיה וילהלם הראשון, מלך וירטמברג, ובעלה קרל עלה במקומו לשלטון. אולגה הקדישה את חייה למטרות חברתיות, והתעניינה במיוחד בחינוך הבנות, ובתמיכה בפצועי מלחמה. בית החולים לילדים של שטוטגרט, בית החולים אולגה, נקרא על שמה בשנת 1849, ואילו מסדר הסיעוד של הנזירות הפרוטסטנטי של שטוטגרט, "אולגהשווסטרנשאפט", נקרא על שמה בשנת 1872. פעילויות צדקה אלו הפכו אותה למאוד פופולרית בקרב נתיניה, הרבה יותר מאשר בעלה.
אולגה חיבבה את החקלאות והתעניינה מאוד בכל ההתרחשויות באחוזה החקלאית שלה, שנמצאה במושבה הגרמנית של ווהלין שברוסיה. אולגה גם התעניינה במדעי הטבע ואספה מינרלים באופן שיטתי, אשר מוצגים היום במוזיאון בשטוטגרט.

בשנת 1891 מת בעלה קרל הראשון, מלך וירטמברג, וב-4 בנובמבר 1892 היא מתה בביתה בפרידריכסהאפן.

== אילן יוחסין ==

==קישורים חיצוניים==

* 

קטגוריה:שושלת רומנוב
קטגוריה:ילידות 1822
קטגוריה:נפטרות ב-1892
חקיין (ציפור)

חקיין (שם מדעי: Mimus) הוא סוג של ציפורי שיר ממשפחת החקייניים המצוי ביבשת אמריקה. הם חיים במגוון בתי גידול. כמה מינים בסוג זה הגיעו לאיים נידחים כדוגמת איי גלאפגוס.

החקיינים הם ציפורי שיר בגודל בינוני, בעלות מקור מעוקל וכעין מסיכה על העיניים. הן אוכלות כל חכמות המנצלות הזדמנויות. מקור שמן בשירתם, המחקה את קולותיהן של ציפורים אחרות.

==מינים==
* Mimus dorsalis
* Mimus gundlachii
* Mimus longicaudatus
* Mimus patagonicus
* חקיין צ'יליאני (Mimus thenca)
* Mimus triurus
* Mimus polyglottos
* חקיין סוקורו (Mimus graysoni)
* Mimus gilvus
* Mimus saturninus

מינים החיים באיי גלאפגוס:
* חקיין אספניולה (Mimus macdonaldi)
* חקיין גלאפגוס (Mimus parvulus)
* Mimus trifasciatus
* Mimus melanotis

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1826
קטגוריה:טקסונים שתוארו בידי פרידריך בויה
קטגוריה:חקייניים
קרל שולץ

קרל שולץ (באנגלית: Karl L. Schultz) הוא קצין אמריקאי בדימוס בדרגת אדמירל. כיהן כמפקד משמר החופים של ארצות הברית.

==ביוגרפיה==
שולץ נולד וגדל באיסט הרטפורד שבקונטיקט. ב-1983 סיים תואר ראשון בהנדסה אזרחית מאקדמיית משמר החופים. ב-1992 סיים תואר שני במינהל ציבורי מאוניברסיטת קונטיקט והוא בוגר תוכנית עמיתים שנתית לאנשי מערכת הביטחון בבית הספר לממשל של אוניברסיטת הרווארד.

שולץ שירת כקצין בספינות הסיור של משמר החופים "PETREL" ו-"GENTIAN". שימש קצין משמרת במרכז המבצעים של מחוז 7 ופיקד על ספינות הסיור "VENTUROUS", "ACACI" ו-"FARALLON". בשנים 2006–2008 פיקד על גזרת דרום-מזרח פלורידה.

הוא שימש קצין קישור לקונגרס ולמחלקת המדינה וב-2010 מונה לראש מחלקת הקונגרס והממשל במטה משמר החופים. ביולי 2012 מונה למפקד מחוז 11 של משמר החופים וב-2014 מונה לקצין האג"ם של פיקוד דרום של ארצות הברית. באוגוסט 2016 מונה למפקד האזור האטלנטי וכוח ההגנה המזרחי במשמר החופים וראש כוח המשימה המשותף מזרח במחלקה לביטחון המולדת. כמפקד האזור פיקח על מאמצי משמר החופים במהלך הוריקן מריה, הוריקן הארווי והוריקן אירמה, מהסופות שחוללו את הנזק הגדול בהיסטוריה. 

במרץ 2018 הוכרז על קידומו לדרגת אדמירל ומינויו למפקד הבא של משמר החופים. הוא נכנס לתפקידו ב-1 ביוני 2018. שירת בתפקיד עד 1 ביוני 2022.

שולץ נשוי לדון והם הורים לחמישה ילדים.
==קישורים חיצוניים==

*[https://www.uscg.mil/changeofcommand/schultz/ ביוגרפיה] באתר משמר החופים של ארצות הברית
*[http://www.bcnavyleague.org/SpecialEvents/RADM_Schultz_Bio_-_Englishbcnavyleague.org קרל שולץ ולץ] באתר bcnavyleague.org
==הערות שוליים==

קטגוריה:אדמירלים במשמר החופים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של משמר החופים
קטגוריה:מעוטרי מדליית השירות המצוין של מחלקת ביטחון המולדת
קטגוריה:מפקדי משמר החופים של ארצות הברית
בול העימות פולין-גרמניה הנאצית

הבול המקורי שהונפק ב-11 בנובמבר 1938
הבול המתוקן שהונפק ב-2 במרץ 1939
ערב מלחמת העולם השנייה הנפיקה פולין בול דואר שעורר את זעמה של שכנתה, גרמניה הנאצית, וחייב את פולין לבטל את הבול ולתקן את ההנפקה.

== מעמדו של בול דואר == 
בול דואר הוא מסמך רשמי המונפק לרוב על ידי מדינה ריבונית ומשקף את עמדותיה הפוליטיות, התרבותיות והדתיות. הנפקת בול כמוה כפרסום של הצהרה רשמית ופומבית, ותוכנו עלול להיתקל בתגובה נזעמת של מדינה אחרת הרואה עצמה נפגעת מהמסר המובע בבול. קיימות דוגמאות רבות להנפקות פוגעניות שכאלו, ובאחד מאירועים אלו היו מעורבות פולין וגרמניה. 

== הנפקת הבול ==
ביום 11 בנובמבר 1938, לרגל מלאת 20 שנה להכרזת עצמאותה של פולין, הנפיקה ממשלת פולין סדרה בת 13 בולים שהוקדשו לאירועים מרכזיים מן ההיסטוריה הפולנית. על אחד מן הבולים, שערכו הנקוב היה 15 גרושי, שולבו דמויותיהם של המלכה ידוויגה ושל המלך ולדיסלב השני. בתחתית הבול, על הרצפה למרגלות הזוג המלכותי, שולבו שתי חרבות מצולבות ועליהם מוטלת קסדה. חפצים אלו נועדו לסמל את ניצחונו של המלך הפולני ולדיסלב השני על אבירי מדינת המסדר הטווטוני בקרב גרונוולד. בקרב זה, שנערך בשנת 1410, נחלו האבירים הגרמנים תבוסה מוחצת, שבעקבותיה נאלצו להחזיר שטחים נרחבים לשליטה פולנית. 

== העלבון הגרמני ==
הנפקת הבול התקבלה בגרמניה הנאצית בתחושת עלבון צורב. הנאצים החשיבו את עצמם כיורשיהם של האבירים הטווטונים, וראו בבול איום מצד ממשלת פולין והצהרה על כוונתם להשתלט על שטחים גרמניים. סביר כי ה"עלבון" הגרמני היה חלק משורה של ניסיונות לצייר את פולין כמדינה תוקפנית שיש להתגונן מפניה, ונועד להצדיק את מרוץ החימוש של גרמניה הנאצית. הנאצים פנו בתלונה רשמית אל איגוד הדואר העולמי ודרשו לפסול את הבול הפוגעני של הפולנים. 

== ההנפקה המתקנת ==
ממשלת פולין חששה מאוד משכנתה התוקפנית, והעדיפה שלא להצטייר כמי שמתגרה בגרמניה הנאצית. הפולנים ביטלו את הבול המעליב, והנפיקו במקומו בול חדש בעיצוב דומה, תוך הסתרת החרבות והקסדה שלמרגלות המלך והמלכה. פריטי השלל שעוררו את זעמם של הגרמנים כוסו בבול החדש בפס מעוטר שהסתיר את רצפת החדר. 

הבול החדש הונפק ב-2 במרץ 1939, כחצי שנה לפני המועד בו פלשו הגרמנים לתוך פולין ופתחו בכך את מלחמת העולם השנייה. 

== אחרית דבר ==
בתום מלחמת העולם השנייה, כחודש לאחר כניעתה של גרמניה הנאצית, שבה והנפיקה ממשלת פולין בול שהוקדש לניצחון הפולני בקרב גרונוולד. בהנפקה זו לא הסתפקו הפולנים בשתי חרבות וקסדה כרמז לטווטונים שנהרגו בקרב, אלא ציירו במפורש לוחם פולני הרומס ברגלו את גווייתו של לוחם טווטוני השרוע הרוג על גבו. 
בשנת 1960, לרגל מלאת 550 שנה לקרב גרונוולד, הנפיקה פולין מספר בולים נוספים שנועדו להדגיש את חשיבותו של קרב זה בתולדות המדינה הפולנית.

== ראו גם==
* סיפורן של חרבות גרונוולד

== לקריאה נוספת ==
<div style="direction: ltr;">
* Jean-Paul Schroeder, Guide Mondial des Timbres Erronés, p. 553
* Irvine & Seshold, Errors in Postage Stamp Design, 1979, p. 155
* Scott Standard Postage Stamp Catalogue, 2013, Volume 5, pp' 781-782
</div>

== קישורים חיצוניים ==
* [http://www.stampspoland.nl/index.html אנציקלופדיה לבולי פולין]
* [http://www.danzig.org/en/wp-gallery/?cat_id=980&gallery-img-id=14341 המלחמה הבולאית של פולין ודנציג 1938-1939]

== הערות שוליים ==

קטגוריה:בולי דואר
קטגוריה:יחסי גרמניה–פולין
קטגוריה:פולין: תקשורת
פרוש קרקעי

פָּרוּש קרקעי (שם מדעי: Geospiza) הוא סוג של עופות ממשפחת הפרושיים החיים רק באיי גלאפגוס. מקוריהם של פרושים אלה התפתחו בהתאם לאזור חיותם. 

לסוג הפרושים הזה יש כמה מינים, ולכולם מקורים בצורת חרוט. הם ניזונים בעיקר מזרעים עבים אותם הם מחלצים עם מקוריהם החרוטיים. כמה מינים התמחו באכילת חרקים ושליפתם מחריצים, אחרים אוכלים טפילים מעורם של צבי ענק והמין פרוש קרקעי חד-מקור ניזון מצוף בעזרת מקורו הארוך וגם מוצץ דם מעופות ימיים.

==מינים==
* פרוש קרקעי חד-מקור (Geospiza difficilis)
* פרוש קרקעי בינוני (Geospiza fortis)
* פרוש קרקעי קטן (Geospiza fuliginosa)
* פרוש קרקעי גדול (Geospiza magnirostris)
* פרוש קקטוס מצוי (Geospiza scandens)
* פרוש קקטוס גדול (Geospiza conirostris)

==קישורים חיצוניים==

קטגוריה:בעלי חיים שתוארו ב-1837
קטגוריה:טקסונים שתוארו בידי ג'ון גולד
קטגוריה:פרושי דרווין
גיבתון (סוג)

פרט מהמין [[גיבתון קינמון-חזה בפארק הלאומי קרוגר, דרום אפריקה]]
גִּבְּתוֹן (שם מדעי: Emberiza) הוא סוג של ציפורי שיר קטנות ממשפחת הגיבתוניים. בסוג זה 44 מינים.

הגיבתונים הם ציפורים קטנות הדומות לדרור, ובעלות נוצות חומות או צהובות ומקורים קצרים. לחלקם מעין "מסיכות" לבנות מפוספסות על הראש. הגיבתונים ניזונים מזרעים ומחרקים שאחריהם הם משחרים.

==מינים==
{|
|
* גיבתון מצוייץ (Emberiza lathami)
* גיבתון מרופט (Emberiza siemsseni)
* גיבתון עפרוני (Emberiza calandra)
* גיבתון צהוב (Emberiza citrinella)
* גיבתון לבן-כיפה (Emberiza leucocephalos)
* גיבתון צירל (Emberiza cirlus)
* גיבתון טיבטי (Emberiza koslowi)
* גיבתון סלעים (Emberiza cia)
* גיבתון גודלאוסקי (Emberiza godlewskii)
* גיבתון האחו (Emberiza cioides)
* גיבתון ג'אנקאוסקי (Emberiza jankowskii)
* גיבתון אפור-צוואר (Emberiza buchanani)
* גיבתון אפור (Emberiza cineracea)
* גיבתון גנים (Emberiza hortulana)
* גיבתון לבן-ראש (Emberiza stewarti)
* גיבתון אדום-מקור (Emberiza caesia)
* גיבתון הבית (Emberiza sahari)
* גיבתון מדבר (Emberiza striolata)
* גיבתון דמוי עפרוני (Emberiza impetuani)
* גיבתון קינמון-חזה (Emberiza tahapisi)
* גיבתון גוסלינג (Emberiza goslingi)
* גיבתון סוקוטרה (Emberiza socotrana)
|
* גיבתון הכף (Emberiza capensis)
* גיבתון וינסנט (Emberiza vincenti)
* גיבתון טריסטראם (Emberiza tristrami)
* גיבתון ערמון-אוזניים (Emberiza fucata)
* גיבתון גמדי (Emberiza pusilla)
* גיבתון צהוב-גבות (Emberiza chrysophrys)
* גיבתון לבן-גרון (Emberiza rustica)
* גיבתון צהוב-גרון (Emberiza elegans)
* גיבתון צווארון (Emberiza aureola)
* גיבתון זהב-חזה (Emberiza flaviventris)
* גיבתון סומלי (Emberiza poliopleura)
* גיבתון חום-שת (Emberiza affinis)
* גיבתון קבאניס (Emberiza cabanisi)
* גיבתון ערמוני (Emberiza rutila)
* גיבתון שחור-ראש (Emberiza melanocephala)
* גיבתון חום-ראש (Emberiza bruniceps)
* גיבתון צהוב יפני (Emberiza sulphurata)
* גיבתון שחור-פנים (Emberiza spodocephala)
* גיבתון אפרפר (Emberiza variabilis)
* גיבתון סוף (Emberiza schoeniclus)
* גיבתון סוף מזרחי (Emberiza pallasi)
* גיבתון סוף יפני (Emberiza yessoensis)
* גיבתון ארך-רגליים (Emberiza alcoveri) - נכחד
|	
|}

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:גיבתוניים
צופית (סוג)

פרט מהמין [[Cinnyris mediocris באזור השימור נגורונגורו, טנזניה]]
פרט מהמין [[Cinnyris cupreus באוגנדה]]
צוּפִית (שם מדעי: Cinnyris) הוא סוג של ציפורים קטנות ממשפחת הצופיתיים. לעיתים משייכים חלק מהמינים הללו לסוג Nectarinia.

הצופיות הן ציפורים קטנות החיות באזורים הטרופיים של אפריקה, הודו ודרום-מזרח אסיה ביערות גשם או בסוואנות לחות. המין צופית בוהקת מצוי בישראל.

הצופיות ניזונות מצוף פרחים ומגוונות בחרקים ועכבישים. הן בעלות מקור קטן ומכופף המותאם לפרחים עמוקים. הן טריטוריאליות ותוקפות כל מסיג גבול המתקרב לפרח שלהן. זכרי הצופיות בולטים בססגוניותם ובגווניהם הבוהקים כמו כחול, ירוק, אדום וסגול. הנקבות, לעומתם, מתאפיינות בגוונים שקטים - אפור, חום בהיר, ירוק-זית - ומוסוות היטב בצמחייה.

== מינים==
{|
|
* צופית כלורופיגיוס (Cinnyris chloropygius)
* Cinnyris minullus
* Cinnyris manoensis
* Cinnyris gertrudis
* Cinnyris chalybeus
* Cinnyris neergaardi
* Cinnyris stuhlmanni
* Cinnyris prigoginei
* Cinnyris ludovicensis
* Cinnyris whytei
* Cinnyris reichenowi
* Cinnyris afer
* צופית מלכותית (Cinnyris regius)
* Cinnyris rockefelleri
* Cinnyris mediocris
* Cinnyris moreaui
* Cinnyris pulchellus
* Cinnyris loveridgei
* Cinnyris mariquensis
* Cinnyris shelleyi
* Cinnyris congensis
* Cinnyris erythrocerca
* Cinnyris nectarinioides
* Cinnyris bifasciatus
* Cinnyris tsavoensis
* Cinnyris chalcomelas
|
* Cinnyris pembae
* Cinnyris bouvieri
* צופית בוהקת (Cinnyris osea) – המין היחיד המצוי בישראל
* Cinnyris habessinicus
* Cinnyris coccinigaster
* Cinnyris johannae
* Cinnyris superbus
* Cinnyris rufipennis
* Cinnyris oustaleti
* Cinnyris talatala
* צופית צהובת-בטן (Cinnyris venustus)
* Cinnyris fuscus
* Cinnyris ursulae
* Cinnyris batesi
* Cinnyris cupreus
* Cinnyris asiaticus
* Cinnyris jugularis
* Cinnyris buettikoferi
* Cinnyris solaris
* צופית סווימנגה (Cinnyris sovimanga)
* Cinnyris dussumieri
* Cinnyris notatus
* Cinnyris humbloti
* Cinnyris comorensis
* Cinnyris coquerellii
* Cinnyris lotenius
|
|}

== קישורים חיצוניים ==

קטגוריה:בעלי חיים שתוארו ב-1816
קטגוריה:טקסונים שתוארו בידי ז'ורז' קיווייה
קטגוריה:צופיתיים
שתאי

שַׁתַּאי (שם מדעי: Quelea) הוא סוג של ציפור קטנה מתקהלת ממשפחת האורגיים. להקות של ציפורים אלה מכילות מיליארדי עופות נודדים.

עופות אלה חיים באפריקה שמדרום לסהרה ונודדים יחדיו בחיפושיהם אחר דגניים וחרקים קטנים. הם יכולים לכלות יחדיו מאות טונות של דגנים. הלהקות כה גדולות שהם יכולות להחשיך את השמיים והן מכונות לעיתים "ארבה מנוצה". להקות אלה גורמות לנזקים כבדים ליישובים באפריקה; התושבים יורים עליהם דינמיטים קטנים כדי להורגם.

ציפורים אלה מקננות יחדיו על ענפי העצים.

==מינים==
* שתאי קרדינלי (Quelea cardinalis)
* שתאי אדום-ראש (Quelea erythrops)
* שתאי אדום-מקור (Quelea quelea)

==קישורים חיצוניים==

* 

קטגוריה:בעלי חיים שתוארו ב-1850
קטגוריה:טקסונים שתוארו בידי לודוויג רייכנבאך
קטגוריה:אורגיים
אורג (סוג)

אורג מהמין Ploceus melanocephalus עם קינו
אוֹרֵג (שם מדעי: Ploceus) הוא סוג של ציפורים קטנות ממשפחת האורגיים.

האורג הוא ציפור קטנה דמוית-דרור החיה באזורים הטרופיים של אפריקה ושל אסיה ובעלת נוצות צהובות ושחורות. המקור חרוטי ומותאם לאכילת זרעים.

ציפורים אלה ידועות עקב מנהג הזכרים לבנות קן מעשבים לנקבות כדי למשוך אותן. בקן ישנה לולאה הנפתחת מצד אחד ומקשה על חדירת טורפים.

==מינים==
{|
|
* Ploceus superciliosus
* Ploceus nigrimentus
* Ploceus baglafecht
* Ploceus bertrandi
* Ploceus pelzelni
* Ploceus subpersonatus
* Ploceus luteolus
* אורג מסיכה קטן (Ploceus intermedius)
* Ploceus ocularis
* Ploceus bannermani
* Ploceus batesi
* Ploceus nigricollis
* Ploceus melanogaster
* Ploceus alienus
* Ploceus temporalis
* אורג הכף (Ploceus capensis)
* Ploceus subaureus
|
* Ploceus xanthops
* Ploceus princeps
* Ploceus aurantius
* Ploceus bojeri
* Ploceus castaneiceps
* Ploceus xanthopterus
* Ploceus castanops
* Ploceus burnieri
* Ploceus galbula
* Ploceus heuglini
* Ploceus taeniopterus
* Ploceus vitellinus
* אורג מסכה אפריקני (Ploceus velatus)
* Ploceus katangae
* Ploceus ruweti
* Ploceus reichardi
|
* Ploceus cucullatus
* Ploceus grandis
* Ploceus spekei
* Ploceus spekeoides
* Ploceus nigerrimus
* Ploceus weynsi
* Ploceus golandi
* Ploceus melanocephalus
* Ploceus dichrocephalus
* Ploceus jacksoni
* Ploceus badius
* Ploceus rubiginosus
* Ploceus aureonucha
* Ploceus tricolor
* Ploceus albinucha
* Ploceus nelicourvi
|
* Ploceus sakalava
* Ploceus manyar
* אורג באיה (Ploceus philippinus)
* Ploceus hypoxanthus
* Ploceus megarhynchus
* Ploceus benghalensis
* Ploceus bicolor
* Ploceus preussi
* Ploceus dorsomaculatus
* Ploceus nicolli
* Ploceus olivaceiceps
* Ploceus insignis
* Ploceus angolensis
* Ploceus sanctithomae
* Ploceus flavipes
|
|}

==קישורים חיצוניים==

==הערות שוליים==

קטגוריה:טקסונים שתוארו בידי ז'ורז' קיווייה
קטגוריה:אורגיים
קטגוריה:בעלי חיים שתוארו ב-1816
בזבוז

בַּזְבּוּז (שם מדעי: Serinus) הוא סוג של ציפורי שיר קטנות ממשפחת הפרושיים החיות באירופה, אסיה ואפריקה.

הבזבוזים הם אוכלי זרעים קטנים, בעלי מקור חרוטי אפור ורגליים קצרות. לסוג זה שייכת גם הקנרית, ציפור בעלת קול ערב שבני אדם נוהגים ללכוד כדי ליהנות מזמרתה. לכן אפשר למצוא קנריות רבות הנתונות בכלובים בבתי מגורים.

==מינים==
* בזבוז אדום מצח (Serinus pusillus)
* בזבוז אירופי (Serinus serinus)
* בזבוז לבנון (Serinus syriacus)
* קנרית אטלנטית (Serinus canaria)
* Serinus canicollis
* Serinus flavivertex
* Serinus nigriceps
* Serinus alario

==קישורים חיצוניים==

קטגוריה:בעלי חיים שתוארו ב-1816
קטגוריה:טקסונים שתוארו בידי קרל לודביג קוך
קטגוריה:פרושיים
קרדינל (סוג)

קרדינל (שם מדעי: Cardinalis) הוא סוג של ציפורי שיר קטנות ממשפחת הפרושיים ומשבט הקרדינליים. מינים אלה חיים רק באמריקה הצפונית ובצפונה של אמריקה הדרומית וכוללים שלושה מינים.
== מאפיינים ==
הקרדינלים בעלי נוצות אדומות עזות המזכירות את נוצות הקרדינלים של הכנסייה, ומכאן שמם. הם בעלי מקור גדול בצבע צהוב, פנים אדומות וציצה גדולה מאחורי הראש. אורכם 20-30 ס"מ בממוצע.

מינים אלה חיים ביערות ממוזגים עד טרופיים וניזונים מזרעים וגם מחרקים. כמו רוב העופות הם גם מונוגמיים.

== מינים ==
*קרדינל צפוני (Cardinalis cardinalis)
* Cardinalis phoeniceus
* Cardinalis sinuatus

==קישורים חיצוניים==

קטגוריה:בעלי חיים שתוארו ב-1838
קטגוריה:טקסונים שתוארו בידי שארל לוסיאן בונפרטה
קטגוריה:קרדינליים
Ginetta G57 P2

Ginetta G57 P2 היא מכונית מרוץ מתוצרת יצרנית מכוניות הספורט והמרוץ הבריטית Ginetta Cars . אב הטיפוס יוצר בשנת 2016.

מטה ומפעל החברה שוכן בעיר לידס באזור יורקשייר והאמבר בבריטניה.

==Ginetta G57 P2==
 
* דגם ה"Ginetta G57 P2" הוצג לראשונה באירוע הספורט Autosport International בברמינגהאם בינואר 2016.

* במרוץ הראשון, שדגם ה"Ginetta G57 P2" השתתף, במרוץ Circuit de Barcelona-Catalunya סיים דגם ה"Ginetta G57 P2" במקום השלישי (נהגי המרוץ: מנהל הקבוצה "Lawrence Tomlinson" , ונהג המרוצים "Mike Simpson")
* בסוף עונת 2016, במרוץ "25 Hours of Thunderhill" סיימה "Ginetta G57 P2" במקום השלישי (נהגי המרוץ: "Bryan Herta" , "Colton Herta" ו-"Ryan Carpenter"
* מנוע מרכזי
* שלדת הרכב - בנויה מסיבי פחמן מחוזק פולימר (Carbon fiber reinforced polymer"" )
* בלמים: Alcon Monoblock
* צמיגים: מתוצרת "Michelin" 

== תמונות ==
<gallery mode="packed" heights="160">
קובץ:Ryno Racing G57-P2.jpg |דגם Ginetta G57 P2
קובץ:Ginetta Girl with their LMP3 Car (24434010162).jpg |דגם Ginetta G57 P2
|נהג המרוצים ומנהל קבוצת "Ginetta" (סיים במקום השלישי ביחד עם נהג המרוצים "Mike Simpson" במרוץ הראשון שדגם ה"Ginetta G57 P2" השתתף, מרוץ: "Circuit de Barcelona-Catalunya")
</gallery>

==ראו גם==
* מרוץ מכוניות
* Ginetta G15
* Ginetta G32

==לקריאה נוספת==
* [http://www.dailysportscar.com/2016/12/07/seven-ginetta-g57s-set-for-24h-proto-series.html דגם "Ginetta G57 P2"] (Seven Ginetta G57s Set For 24H Proto Series". dailysportscar.com. Retrieved 19 February 2017)

==קישורים חיצוניים==

* 
* 
* 

==הערות שוליים==

קטגוריה:מכוניות מרוץ
קטגוריה:מכוניות מנוע מרכזי
קטגוריה:מכוניות עשויות פולימר מחוזק בסיבי פחמן
קטגוריה:דגמי מכוניות שהושקו ב-2016
קטגוריה:מכוניות בריטיות
קטגוריה:רכבי Ginetta
אלכסנדר מורוזביץ'

אלכסנדר מורוזביץ (ברוסית: Александр Морозевич ; נולד ב-18 ביולי 1977, מוסקבה ברית המועצות) הוא שחמטאי רוסי בדרגת רב אמן. היה אלוף רוסיה בשחמט, התחרה באליפות העולם בשחמט.

נכון לפברואר 2020, מדורג במקום ה-18 ברוסיה וה-84 בעולם, לפי מד כושר.

==ביוגרפיה==

בשנת 1993 הוענק לו תואר רב אמן. באותה שנה בטילבורך לראשונה נערכה תחרות בשיטת נוקאאוט ומורוזביץ' ניצח בו את מייקל אדמס. בהמשך הוא ניצח במספר תחרויות.

בשנת 1995 יכולתו של מורוזביץ' ירדה ומד כושרו ירד ל-2590. אמנם לקראת שנת 1998 הוא התאושש והחל לנצח בתחרויות. בשנת 1998 הוא ניצח לראשונה באליפות רוסיה בשחמט.

בשנת 1999 הוא דורג במקום השלישי באליפות העולם, אך בסופו של דבר לא השתתף. בשנת 2000 הוא דורג במקום השני באליפות העולם אך הודח בסיבוב הרביעי. בשנת 2002 הוא דורג במקום השלישי באליפות העולם אך הודח בסיבוב הרביעי על ידי רוסלן פונומריוב, שזכה בתואר. בשנת 2004 הוא דורג במקום השני באליפות העולם, אך לא התייצב. באליפות העולם בשחמט 2007 הוא הגיע למוקם השישי.
בשנת 2005 הוא הגיע למקום הרביעי באליפות העולם. במהלך שנת 2008 הוא דורג שני בעולם לפי מד כושר.

ב-2007 הוא סיים במקום השני בתחרות השחמט לזכר טל (קטגוריה 20).

== אלכסנדר מורוזביץ' באולימפיאדת השחמט ==
בין השנים 1994 ל-2008 השתתף אלכסנדר מורוזביץ' ב-7 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1994||1 ||רוסיה - 2|| 2575||5.5 מ-10||3+ 5= 2-||55.0|| 3 קבוצתי, 42 אישי
|-
| 1998||4 ||רוסיה|| 2625||8 מ-10||6+ 4= 0-||80.0|| 1 קבוצתי, 3 אישי
|-
| 2000||2 ||רוסיה|| 2734||7.5 מ-10||5+ 5= 0-||75.0|| 1 קבוצתי, 1 אישי
|-
| 2002||4 ||רוסיה|| 2707||7 מ-11||4+ 5= 2-||63.6|| 1 קבוצתי, 17 אישי
|-
| 2004||1 ||רוסיה|| 2758||6.5 מ-11||4+ 5= 2-||59.1|| 2 קבוצתי, 25 אישי
|-
| 2006||4 ||רוסיה|| 2730||6 מ-9||5+ 2= 2-||66.7|| 6 קבוצתי, 17 אישי
|-
| 2008||4 ||רוסיה|| 2787||6 מ-9||4+ 4= 1-||66.7|| 5 קבוצתי, 6 אישי
|}

==קישורים חיצוניים==

==הערות שוליים==

קטגוריה:אלופי רוסיה בשחמט
קטגוריה:רבי-אמנים רוסים
קטגוריה:רוסים שנולדו ב-1977
ולדימיר אקופיאן

ולדימיר אקופיאן (בארמנית: Վլադիմիր Հակոբյան; נולד ב-7 בדצמבר 1971, באקו ברית המועצות) הוא שחמטאי ארמני בדרגת רב-אמן. התחרה באליפות העולם בשחמט והפסיד בגמר בדו-קרב על התואר בשנת 1999.

נכון לינואר 2019, מדורג במקום הרביעי בארמניה לפי מד כושר.

==ביוגרפיה==

בגיל 8 הוא ניצח בתחרות הראשונה שלו. בגיל 14 הוא ניצח באליפות העולם לנערים עד גיל 16. בשנת 1989 הוא ניצח באליפות העולם לנוער.

בשנת 1991 הוא השתתף באליפות ארצות הברית הפתוחה וחלק את המקום ה-1–2 עם מייקל רודה.
בשנת 1991 הוענקה לו דרגת רב אמן ובשנת 1992 הוא הגיע למד כושר 2600.

בשנת 1999 הוא העפיל לגמר אליפות העולם והפסיד בדו-קרב על התואר לאלכסנדר חליפמן.

==מבחר תחרויות בהן השתתף==
* אליפות העולם בשחמט 1999 מטעם פיד"ה
* אליפות העולם בשחמט 2004 מטעם פיד"ה
* גביע העולם בשחמט 2005
* אליפות האמנים של קטר בשחמט 2015
* אליפות אירופה בשחמט 2015

== ולדימיר אקופיאן באולימפיאדת השחמט ==
בין השנים 1992 ל-2011 השתתף ולדימיר אקופיאן ב-11 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1992||2 ||ארמניה || 2605||8 מ-12||5+ 6= 1-||66.7|| 3 קבוצתי, 9 אישי
|-
| 1994||2 ||ארמניה || 2630||8 מ-13||4+ 8= 1-||61.5|| 13 קבוצתי, 27 אישי
|-
| 1996||1 ||ארמניה || 2630||7 מ-12||2+ 10= 0-||58.3|| 5 קבוצתי, 28 אישי
|-
| 1998||3 ||ארמניה|| 2655||6 מ-11||3+ 6= 2-||54.5|| 16 קבוצתי, 25 אישי
|-
| 2002||1 ||ארמניה|| 2689||8 מ-11||5+ 6= 0-||72.7|| 3 קבוצתי, 2 אישי
|-
| 2004||1 ||ארמניה|| 2692||4 מ-8||2+ 4= 2-||50.0|| 3 קבוצתי
|-
| 2006||2 ||ארמניה|| 2706||9 מ-12||6+ 6= 0-||75.0|| 1 קבוצתי, 4 אישי
|-
| 2008||2 ||ארמניה|| 2679||8 מ-11||5+ 6= 0-||72.7|| 1 קבוצתי, 1 אישי
|-
| 2010||2 ||ארמניה|| 2691||5.5 מ-11||1+ 9= 1-||50.0|| 7 קבוצתי, 21 אישי
|-
| 2012||3 ||ארמניה|| 2687||7.5 מ-10||5+ 5= 0-||75.0|| 1 קבוצתי, 2 אישי
|-
| 2014||4 ||ארמניה|| 2655||7.5 מ-11||4+ 7= 0-||68.2|| 8 קבוצתי, 14 אישי
|}

==קישורים חיצוניים==

==הערות שוליים==

קטגוריה:שחמטאים ארמנים
קטגוריה:רבי-אמנים
קטגוריה:ארמנים שנולדו ב-1971
פיטלסון שילה יעקובסון אדריכלים

פיטלסון שילה יעקובסון אדריכלים הוא משרד אדריכלים ישראלי, שנוסד על ידי האדריכלים יונה פיטלסון, שמואל שילה ומירון יעקובסון בשנת 1976.

== פעילות ==
המשרד מתמחה בתכנון רב מקצועי וכולל צוות של 42 אנשי מקצוע ובהם אדריכלים, מתכנני ערים, עורכי פרוגרמות, ומנהלי פרויקטים. עיקר ההתמחות בתחום התכנון היא במגזר הציבורי, כשבין השאר תכנן את אזור חניוני הרכבים בטרמינל 3 בנתב"ג, את המכללה הלאומית לשוטרים בבית שמש, המרכז הלאומי לאימונים ביבשה וכן בסיסי האימונים החטיבתיים של חטיבת גולני וחטיבת הצנחנים. בשני העשורים הראשונים של המאה ה-21 השלים המשרד תכנון של מספר תוכניות מתאר ארציות שהבולטות שבהן היו תמ"א 38 לחיזוק מבנים קיימים בפני רעידות אדמה, תמ"א 36 למתקני תקשורת וכמה תוכניות בת לתמ"א 34 העוסקות במשק המים לרבות מתקני התפלה, איגום והחדרה, נחלים וניקוז. בשנים האחרונות השתלב המשרד בעבודת משרד הכלכלה והערך סדרה של פרוגרמות וסקרים לקראת תכנונם של אזורי תעשייה חדשים ומורחבים. בתחום התחבורה מעורב המשרד כבר משנותיו הראשונות בתכנונן של מערכות התחבורה המתקדמות בישראל ובראשן הרכבת הקלה בירושלים ובמטרופולין גוש דן. המשרד מלווה את תוכנית האב לתחבורה במטרופולין גוש דן, ערך את התוכניות הסטטוטוריות לחלק מהקווים וכן תכנן את הקו החום החוצה את העיר ראשון לציון.

המשרד ממוקם מאז 2017 במגדל ב.ס.ר. 4 שב-BBC - בני ברק ביזנס סנטר.

==פרויקטים נבחרים==
* פרוגרמה לטרמינל 3 בנתב"ג
* השתתפות בתכנון מפורט לצד האווירי ותכנון חניונים בטרמינל 3 בנתב"ג
* המכללה הלאומית לשוטרים בבית שמש
* המרכז הלאומי לאימונים ביבשה
* בסיס אימונים לחטיבת גולני
* בסיס אימונים לחטיבת הצנחנים
* תמ"א 38
* תמ"א 36
* תוכנית מתאר כוללנית למועצה אזורית חבל מודיעין
* תוכנית מתאר מקומית לבארות יצחק, כפר רות, כפר זוהרים, מחנה זיקים, הרחבת פארק תעשיות חבל מודיעין
* תוכנית אב אסטרטגית לכפר סבא
* פרוגרמה לחידוש בית וילהלם אברלה (בית ראש הממשלה בקריה)
* תכנון מוקדם, אורבני וסטטוטורי של מערכת להסעת המונים במטרופולין תל אביב - הקו החום

==קישורים חיצוניים==
* 
* מיכל דניאלי: [https://www.mako.co.il/pzm-magazine/Article-741a39b01ea5131006.htm קולנוע וג'קוזי: הבסיסים הכי טובים בצה"ל], mako, 24 ביולי 2011
* [https://www.police.gov.il/articlePage.aspx?aid=4345 המכללה הלאומית לשוטרים נפתחת רשמית], אתר משטרת ישראל
* אלי שלזינגר: [http://www.bhol.co.il/100868/%D7%A6%D7%A4%D7%95-%D7%94%D7%A7%D7%A1%D7%91%D7%94-%D7%A9%D7%9C-%D7%92%D7%91%D7%90%D7%9C%D7%99%D7%94-%D7%94%D7%99%D7%A9%D7%A8%D7%90%D7%9C%D7%99%D7%AA.html?cat=2&scat=1 להתאמן על באמת: הקסבה של ג'באליה הישראלית], 25 באפריל 2016
* [https://web.archive.org/web/20180607153121/http://www.modiin-region.muni.il/Web/?PageType=0&n=1&ItemID=301201 תוכנית המתאר הכוללנית למועצה אזורית חבל מודיעין], באתר הרשמי של המועצה

קטגוריה:משרדי אדריכלות בישראל
קטגוריה:ישראל: חברות שהוקמו ב-1976
Ginetta G15

Ginetta G15 היא מכונית ספורט, בתצורת מכונית קופה, בעלת מרכב פיברגלס, מתוצרת יצרנית מכוניות הספורט והמרוץ הבריטית Ginetta Cars בין השנים 1968–1974. 

סך הכול יוצרו 800 יחידות.

==Ginetta G15==
* דגם ה-"Ginetta G15" הוצג לראשונה בתערוכת המכוניות הבינלאומית בלונדון בשנת 1967
* 2 דלתות
* 2 מושבים
* מנוע אחורי של מכונית הילמן אימפ
* גוף הדגם בנוי מפיברגלס 
* המתלים נלקחו מיצרני הרכב הבריטים "הילמן" () ו-"טריומף"
* 2 מאיידים
* תאוצה מ 0 - 80 קמ"ש ב 7.6 שניות (מנוע 998 סמ"ק)

==סדרות Ginetta G15==
 
* "Mk i" (יוצר בשנת 1968)
* "Mk ii" (יוצר בשנת 1969)
* "MK III" (יוצר בשנת 1970) 
* "MK IV" (נפח המנוע הוגדל ל-898 סמ"ק)

== תמונות ==
<gallery mode="packed" heights="130">
קובץ:Ginetta G15 875cc August 1972.JPG | דגם "Ginetta G15", שנת 1972
קובץ:Ginetta G15 (1970).jpg | דגם "Ginetta G15", שנת 1970
קובץ:Ginetta G15 - Flickr - exfordy.jpg | דגם "Ginetta G15"
קובץ:Ginetta G15 (1977).jpg | דגם "Ginetta G15"
קובץ:Ginetta G15 (1974) - 9700724442.jpg | דגם "Ginetta G15", שנת 1974 - מבט למנוע
קובץ:GinettaG15-front.jpg | דגם "Ginetta G15"
קובץ:Ginetta G15 (1970) 998cc Imp power (31439601693).jpg | דגם "Ginetta G15"
קובץ:Ginetta G15 - G21.jpg | דגם "Ginetta G15"
קובץ:Ginetta G15 (1974).jpg | דגם "Ginetta G15", שנת 1974

</gallery>

==ראו גם==
* Ginetta G57 P2
* Ginetta G32

==לקריאה נוספת==
* [http://www.coys.co.uk/cars/1972-ginetta-g15 דגם "Ginetta G15" כולל תמונות] (coys.co.uk/cars/1972-ginetta-g15)

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:מכוניות עשויות פיברגלס
קטגוריה:דגמי מכוניות שהושקו ב-1968
קטגוריה:מכוניות מנוע אחורי
קטגוריה:מכוניות בריטיות
קטגוריה:רכבי Ginetta